उच्चतम न्यायालय के निवर्तमान मुख्य न्यायाधीश दीपक मिश्रा ने कहा कि भारत की न्यायपालिका दुनिया की सबसे मजबूत न्यायपालिका है, क्योंकि इसमें असंख्य लंबित मामलों का बोझ ढोने का माद्दा है। सुप्रीम कोर्ट बार एसोसिएशन (एससीबीए) की ओर से न्यायालय परिसर में आयोजित विदाई समारोह में न्यायमूर्ति मिश्रा ने कहा कि समता के साथ न्याय अर्थात् ‘जस्टिस विद इक्विटी’ तब सार्थक होगा, जब देश के सुदूर इलाके में हर व्यक्ति को न्याय मिलेगा।